ועדת הכלכלה, כנסת 25, פרוטוקול מספר 61, 2023-03-26 00:00

דוד ביטן: בוקר טוב, אני פותח את הישיבה

דוד ביטן:  אחרי שכולם חשבו, נתחיל עם משרד התחבורה

עינת סגל: בוקר טוב

עינת סגל:  אני מנהלת אגף הרכב במשרד התחבורה

דוד ביטן: תוך כמה זמן תוכלו לעשות את המחירון של החלפים בפועל? הבנתי מרשות התחרות שכרגע זה הדבר הראשון שחשוב מבחינה זו

עינת סגל: אנחנו חושבים שזו אבן דרך מרכזית שמשפיעה על כל הגורמים

עינת סגל:  אנחנו צריכים לכנס מועצה מייעצת ויש לנו כבר תאריך לכינוס – 2 באפריל

עינת סגל:  נצטרך הארכה, כי לפי הצעת מחליטים היינו אמורים לכנס את המועצה המייעצת  בעניין זה עד 27 במרץ

שלום דנינו: מי זו המועצה המייעצת?     

עינת סגל: זו מועצה מייעצת של משרד התחבורה יחד עם השמאים ועם ההסתדרות

דוד ביטן: מה העמדה שלכם? אתם מחכים למועצה המייעצת שהיא תגיד לכם מה לומר?      

עינת סגל: זו חובתנו בחוק

דוד ביטן: אבל יש לכם עמדה, לא?      

עינת סגל: האמת היא שאנחנו מנסים כבר הרבה זמן, ללא הצלחה

עינת סגל:  עשינו גם פיילוטים כדי לנסות

דוד ביטן: כמו שיש מחירון לרכבים משומשים, אפשר לעשות מחירון

דוד ביטן:  לא הבנתי מה הבעיה עם זה

דוד ביטן:  זה כבר תשע שנים ולא זז

עינת סגל: יש פערים ויש התנגדויות של כל הגורמים

דוד ביטן: בסדר, הם יכולים להתנגד

דוד ביטן:  לכולם יש אינטרסים

עינת סגל: ברור, אבל בסוף אתה רוצה למצוא משהו שיהיה טוב לכולם

דוד ביטן: לא, לא, אין טוב לכולם

דוד ביטן:  זה לא טוב לציבור

עינת סגל: כמה שאפשר

עינת סגל:  בסוף אני רואה בקצה את הצרכן

דוד ביטן: אז את לא רואה את הצרכן

דוד ביטן:  איך את רואה את הצרכן? אם חברת הביטוח צריכה לשלם 20,000 שקל במקום 10,000 שקל ואז הפוליסה עולה בהתאם, אז הצרכן נפגע

דוד ביטן:  אני לא מדבר על המוסכים שנפגעים משום שחברות הביטוח נאלצות בלית ברירה להפחית להם את המחיר

דוד ביטן:  כל הדברים האלה צריכים להיפסק ביום אחד ונגמר הסיפור

דוד ביטן:  תשע שנים שמשרד התחבורה לא עושה את מה שהוא צריך לעשות

דוד ביטן:  אני לא אומר שהוא נכשל בתפקידו, אבל הוא לא מילא את תפקידו

דוד ביטן:  זה המצב

דוד ביטן:  עם כל הכבוד למועצה המייעצת וכל הדברים, זה דבר שצריך לעשות אותו מהר

דוד ביטן:  אם המועצה המייעצת לא תסכים, ייתכן שנצטרך לעשות את זה בחקיקה

דוד ביטן:  אתם צריכים להגביל את זה בזמן

דוד ביטן:  תחשבו עד לדיון הבא כמה זמן ייקח לכם לעשות את הרשימה הזאת

שלום דנינו: השאלה היא אם לעשות או איך לעשות?     

עינת סגל: זה לא אם לעשות, אלא איך לעשות

דוד ביטן: אבל הם רוצים לקבל הסכמה מכל העולם

דוד ביטן:  אי אפשר לקבל הסכמה מכל העולם

עינת סגל: זה לא מדויק, אבל צריך למצוא סידור מסוים

ולדימיר בליאק: אני רוצה להקדים את הדברים שלי, כי אני צריך לצאת לוועדות אחרות

דוד ביטן: עוד פעם לוועדת חוקה? מה זה משנה, שם יש כל הזמן בלגן

דוד ביטן:  פה אנחנו עובדים

ולדימיר בליאק: אנחנו מצדדים בתיאוריה של ניצחונות קטנים

ולדימיר בליאק:      שמעתי את מה שהצעתם, אני חושב שזה חיובי וחשוב מאוד

ולדימיר בליאק:  אני רוצה לחזק אותך, היושב-ראש, חייבים לקבוע כאן לוח זמנים ברור מאוד-מאוד, כי אין טעם למשוך את זה

ולדימיר בליאק:  התמונה ברורה, אנחנו חייבים להגביל את זה בזמן, ואם לא – לקדם חקיקה ראשית

דוד ביטן: מה העמדה שלכם לגבי מוסכי הסדר, שכולם יהיו מוסכי הסדר?     

עינת סגל: אנחנו בעד

דוד ביטן: מה העמדה שלכם לגבי השמאים?     

עינת סגל: אנחנו רוצים שיהיו שתי אופציות: האחת, שמאי אקראי

עינת סגל:  זה אומר שמאגר השמאים של משרד התחבורה מהווה את הבסיס; השנייה, אפשרות לשמאי פרטי

דוד ביטן: יש אפשרות שהמוסך ישלח אותו לשמאי שהוא רוצה, ואז מה עשינו? חברת הביטוח לא תסכים

דוד ביטן:  אם זה יהיה רנדומלי, חברת הביטוח מחויבת לשמאי ולא תוכל לטעון שהיא לא מוכנה לשמאי הספציפי הזה

עינת סגל: אני מדברת על רנדומלי

דוד ביטן: לכן הגדלנו מחמישה לעשרה

דוד ביטן:  נגדיל את האפשרויות ואז חברות הביטוח יהיו מחויבות לשמאי הספציפי הזה

דוד ביטן:  כמובן שאפשר לבדוק אותו  מבחינה מקצועית, אני לא אומר שלא

שלום דנינו: אם יש לו רישיון, זה העניין

עינת סגל: בדיוק, זה הבסיס

דוד ביטן: וגם ניסיון

דוד ביטן:  אמרנו מחמש שנים ומעלה

דוד ביטן:  כאלה שאין להם ניסיון, זה כבר עניין אחר

דוד ביטן:  הם יוכלו להיכנס לאט-לאט לרשימה לאחר שיצברו ניסיון

עינת סגל: לגבי שמאי אקראי – כל שמאי שיש לו רישיון בתוקף ממשרד התחבורה, גם אם יש לו ניסיון של פחות מחמש שנים

עינת סגל:  זה הבסיס

דוד ביטן: שמאים טוענים שזה גורם להם בעיה, ואני מקבל את זה

אורי אורבך: אני לא יודע מי אמר את זה לאדוני, אבל אני לא מקבל את זה

עינת סגל: אנחנו בדעה אחת איתם וגם הגענו איתם להסדר

דוד ביטן: אתה רוצה את כולם?     

אורי אורבך: כן

דוד ביטן: גם החדשים?     

אורי אורבך: הוא קיבל רישיון נהיגה? הוא נוהג בכביש

אורי אורבך:  הוא קיבל רישיון שמאות - - -     

דוד ביטן: אבל אין לו ניסיון

אורי אורבך: אם הוא קיבל רישיון שמאי, הוא עובד

דוד ביטן: מה זה שייך? יש אדם עם ניסיון ויש אדם עם פחות ניסיון

דוד ביטן:  זה דבר טבעי

דוד ביטן:  אם אתה עושה רנדומלי, למעשה כל אחד יכול להיות, גם זה שאין לו ניסיון

אורי אורבך: נכון, ואנחנו נגד רנדומלי

דוד ביטן: אני לא חושב שאתה צודק

שלום דנינו: כחלק מקבלת הרישיון הם מחויבים בסטאז'?     

אורי אורבך: יש התמחות של שנה

דוד ביטן: לכן אמרנו ניסיון של חמש שנים

דוד ביטן:  הם כמובן יכולים לעבוד, אבל יבחרו אותם לפי מה שנקבע

אורי אורבך: מי יבחר אותם?         

דוד ביטן: הלקוח

דוד ביטן:  עדיין יש לך אפשרות לבחור

אורי אורבך: זה לפגוע בשמאים צעירים

אורי אורבך:  למה?     

דוד ביטן: יש גם עניין של ניסיון, ויש בזה צדק מסוים

עינת סגל: אבל אז איך הם ירכשו ניסיון? אנחנו בדעה אחת איתם שלא צריכה להיות המגבלה הזאת

דוד ביטן: רשות שוק ההון, בבקשה

אוהד מעודי: לגבי הכשל בשוק החלפים – אנחנו מסכימים שצריך למצוא פתרון לעניין הזה

אוהד מעודי:  אני יכול להסכים עם מה שאמרו במשרד התחבורה, שלאורך הזמן ניסו למצוא פתרונות שונים

אוהד מעודי:  אין ספק שזו אבן דרך ושלב ראשון בכל התהליך

אוהד מעודי:  ברגע שהדבר הזה יתבצע, רשות שוק ההון בהוראות שלה - - -     

דוד ביטן: למי, לחברות הביטוח? למי אתם נותנים הוראות?     

אוהד מעודי: צריך לקחת בחשבון שההוראות לחברות ביטוח לגבי תהליך של טיפול בתביעה ובממשקים מול שמאים ומול מוסכים, כבר קיימות

אוהד מעודי:  ב-2002 וב-2012 קבעו הוראות

דוד ביטן: אתה מסכים עם מה שקורה עכשיו, שהם מחייבים את המוסכים, מורידים להם מחירים? אתם מסכימים לזה?     

אוהד מעודי: אני חושב שיש קשר ישיר בין הכשל בחלפים לבין המחיר שהצרכן משלם בביטוח, כפי שאמרת בצדק

אוהד מעודי:  הדבר הזה הביא להתנהלויות שונות, אני יכול להגיד שלחלקן אנחנו מסכימים ולחלקן אנחנו לא מסכימים חד-משמעית

אוהד מעודי:  ברגע שהמענה של המחיר בפועל של החלפים ייתן פתרון, יום לאחר מכן רשות שוק ההון תוציא לפועל, בנוסח סופי, את ההוראות שלה לגבי פתיחת המוסכים, פתיחה של השמיים

דוד ביטן: אתה מתנה את הפתיחה של כל מוסכי ההסדר בזה שיהיה המחירון?     

אוהד מעודי: זה קשור אחד לשני

שלום דנינו: למה זה חייב להיות בטור ולא במקביל?      

אוהד מעודי: אפשר ביחד

אוהד מעודי:  אמרתי יום אחרי, אבל אפשר ביחד

אוהד מעודי:  ביום שהדבר הזה יתפרסם, גם הוראות רשות שוק ההון יתפרסמו ביחד

אוהד מעודי:  אני מקבל את ההערה של חבר הכנסת דנינו

שלום דנינו: החשש של היושב-ראש הוא שעד שהמועצה המייעצת תיתן את המלצתה, ייקח כמה שנים

דוד ביטן: אנחנו כבר רגילים שתשע שנים מגלגלים את זה

שלום דנינו: לכן אני מציע לפתוח במתכונת הקיימות, כלומר שבמקום שיהיו X מוסכים, כל מוסך בעל רישיון שרוצה להיות בהסדר, יוכל להיות

דוד ביטן: עם רישיון של משרד התחבורה, לא סתם מוסך

אוהד מעודי: ברור שכל מוסך ברישיון, זה כבר קיים היום

שלום דנינו: אפשר לעשות את התהליך גם הפוך – נכניס את כל המוסכים

שלום דנינו:  זה לא יחמיר את המצב, זה יסדר את העניינים

שלום דנינו:  כשאתם תסדרו את המחירון, סידרתם את העניין

אוהד מעודי: חבר הכנסת דנינו, אתה אומר בואו נעשה הפוך, אבל שזה לא יבוא הפוך על המחיר שהצרכן משלם

אוהד מעודי:  אין מה לעשות, יש קשר ישיר

דוד ביטן: אבל בינתיים תשע שנים שאין כלום

אוהד מעודי: אנחנו מוכנים

אוהד מעודי:  בשבוע שעבר סגרנו עם משרד התחבורה את הפערים האחרונים שנשארו

דוד ביטן: איפה כל ההחלטות שהתקבלו כשישבו עם משרד התחבורה ויחד עם איתן כבל? שום דבר לא יושם

אוהד מעודי: פורסמו שלוש טיוטות

דוד ביטן: מה זה טיוטות? תשע שנים טיוטות?     

אוהד מעודי: מי כמוך יודע שלפעמים יש תהליכים מורכבים של הוצאה לפועל, אם זה חקיקה או תקנות וגם הוראות מינהליות, כאשר יש רגישות והרבה היבטים ולוודא שזה יוצא בצורה מאוזנת ונכונה

אוהד מעודי:  חשוב שהדברים יתבצעו כמו שצריך, אבל אני מקבל חד-משמעית את מה ששניכם אומרים על כך שצריך לוחות זמנים

אוהד מעודי:  אנחנו מתחייבים בפני הוועדה גם לסייע למשרד התחבורה להוציא לפועל את המחיר בפועל וביום שזה יצא יחד איתם, להוציא את ההוראות של שמאים ומוסכים

אוהד מעודי:       לגבי העניין של שמאי ללא ניסיון – אני מסכים עם מה שאמרו נציגי משרד התחבורה ואיגוד השמאים

אוהד מעודי:  צריך להכניס למאגר כל אחד

אוהד מעודי:  בהוראות שלנו נתנו תיעדוף כך שחברות הביטוח יהיו מחויבות לתת תיעדוף בשכר הטרחה לשמאים כאשר יש להם ניסיון רב יותר, אבל שמאי שיש לו רישיון בהחלט יכול להיכנס למאגר

שלום דנינו: יש לי שתי הערות: 1

שלום דנינו:  לפי המספרים שאתה אומר, מוסך הסדר זול יותר לחברות וללקוח

אוהד מעודי: נכון, זה בא לידי ביטוי בפרמיה

שלום דנינו: אם כך, מה רע בזה שזה יהיה מייד, אבל אני מוכן להתפשר כי יכול להיות שאני לא מבין את עומק הדברים ולכן אני מציע משהו אחר – אתם אומרים שלפי לוח הזמנים שלכם, לקראת אפריל-מאי, הכי מאוחר ביוני, אתם צריכים להוציא

שלום דנינו:  היה וקרה, מסיבות שונות, שזה לא הסתדר ולא הפצתם את החוזרים הנכונים, בואו נפתח בתאריך הזה את כל המוסכים להסדר

דוד ביטן: אם הפעם לא יסיימו את העניין עד תאריך מסוים, כולם ייכנסו לזה

דוד ביטן:  אנחנו לא יכולים לעכב

שלום דנינו: מה התאריך שאתם מציעים שזה ייכנס?     

אוהד מעודי: אמרת יוני - - -      

דוד ביטן: יוני זה מוקדם מדיי

דוד ביטן:  תגידו אתם כמה זמן

קריאה: יש הסכמים פתוחים, לדעתי ינואר

אוהד מעודי: ברור שברגע שרפורמה יוצאת לפועל, כמו בחקיקה, ויש היבטים עסקיים, למשל דברים שצריכים להתבצע, הרפורמה בתוקף אבל יש תקופת היערכות

דוד ביטן: חברות הביטוח יתחייבו גם כן להוריד קצת את הלחץ  מהמוסכים

דוד ביטן:  אתם עושים מה שאתם רוצים בגלל מצב שנוצר כשהמחירים גבוהים

דוד ביטן:   אתם לא יכולים ליפול על המוסכים במכה אחת ולשנות את הכול

דוד ביטן:  מה שקורה זה שחברות הביטוח נכנסו בנעלי משרד התחבורה ורשות התחרות ועושות מה שהן רוצות מתוך שיקול עסקי

דוד ביטן:       רשות התחרות, בבקשה

מעיין מור: קיימנו שנים של דיונים על הנושא הזה של מחירי שוק בחלפים

מעיין מור:  אני רוצה לחדד, ההצעה של כבוד היושב-ראש מדברת על הצעה של מחירי שוק אלטרנטיביים, ממש לעשות מחירון, על ידי הרגולטור

מעיין מור:  אנחנו חושבים, וכפי שגם תמכנו וקידמנו בהצעת המחליטים האחרונה בחוק ההסדרים, שלא צריך להיות מחירון מקביל למחירי מחירון של היבואנים, אלא שצריך לשנות את ההוראה עצמה שיוצרת את כשל השוק

דוד ביטן: אבל השמאים אומרים שהם לא יכולים בשכר הטרחה שהם מקבלים להתחיל לחפש את המחירים

דוד ביטן:  לכן תנו להם מחירון שיסתכלו עליו ונגמר הסיפור

מעיין מור: בהצעה האחרונה הפכנו את זה להרבה יותר פשוט

מעיין מור:  נתנו נקודת ייחוס שאמורה לשקף איזשהו איזון בין הרווח של המוסכים לבין כוח הקנייה וההנחות שנותנים לחברות הביטוח

מעיין מור:  בהצעת המחליטים נתנו ממש נקודת ייחוס שמתייחסת למחירים שלוקחים מוסכי ההסדר

דוד ביטן: מה זה "הצעת מחליטים", זה בממשלה?     

מעיין מור: כן, שעברה בממשלה

מעיין מור:  לפי ההצעה, צריך לשנות את ההוראה שמחייבת ציטוט של מחירי מחירון להוראה כזאת שהציטוט יהיה של מחירים שמקבלות חברות הביטוח על ידי מוסכי ההסדר

מעיין מור:  כך אנחנו שומרים גם על הרווח של המוסכים, כי אחרת לא היו מוסכי הסדר

דוד ביטן: רק שכחתם דבר אחד, שאם שמאי מקבל סכום מסוים, מהרגע שהוא יצטרך לחפש את המחירון, הוא יבקש מחיר כפול, ובצדק

אוהד מעודי: זה אמור להיות במערכת של השמאות     

דוד ביטן: נקודת הייחוס מקובלת עליי, בלי קשר למחירון

דוד ביטן:  מחירון צריך להיות, נקודת הייחוס צריכה להיות, אבל אנחנו צריכים לתת לשמאים עבודה קלה כי המחיר שהם מקבלים הוא אוויר, זה לא כמו שמאי מקרקעין וכד' שמקבל אלפי שקלים לשמאות

מעיין מור: זה פשוט מאוד, כי זה יהיה במאגרים שלהם

שלום דנינו: אתם במעגל של ההחלטה שאתם עושים בדיון?     

מעיין מור: כן

שלום דנינו: אז אתם יכולים להגיע שם להסכמה

מעיין מור: אני רוצה להבהיר את הרמה הפרוצדורלית של האירוע הזה

מעיין מור:  למעשה זה צריך לעבור בהיוועצות עם המועצה המייעצת, כפי שאמרה עינת, ולאחר מכן משרד התחבורה אמור לתקן את ההוראה הזאת

דוד ביטן: המועצה המייעצת זה כדי שמשרד התחבורה לא ישתגע? זה הסיפור?     

מעיין מור: הוא  צריך להיוועץ עם גורמי המקצוע

דוד ביטן: בינתיים הוא לא משתגע, הוא אוחז במושכות יפה מאוד

מעיין מור: ברגע שההצעה הזאת תעבור את ההיוועצות וישמעו את כולם וזה יעבור למשרד התחבורה

מעיין מור:  רק צריך להבהיר שצריך לשנות את ההוראה

דוד ביטן: מקובל, תשנו את ההוראה

דוד ביטן:  בלי קשר לזה, תעשו את המחירון

דוד ביטן:  שני דברים ביחד זה בסדר גמור

דוד ביטן:       חברות הביטוח, בבקשה

גיא רוטקופף: אני מנכ"ל חברות הביטוח - - -      

אחמד טיבי: היה גם מנכ"ל משרד המשפטים

גיא רוטקופף: לפני הרבה שנים

גיא רוטקופף:       אתה נגעת בכל הנקודות הקריטיות ואם הן ייפתחו, אין שום בעיה: כשל בשוק החלפים, כשל בהערכה ובשמאות, מעל זה צריך מקצועיות של מוסך

גיא רוטקופף:  אם זה ייפתר, אני לא רואה שום קושי

דוד ביטן: מה זאת אומרת "מקצועיות של מוסך"?      

גיא רוטקופף: מוסך שיש לו רישיון, שעומד בקריטריונים של נותן שירות

דוד ביטן: הלקוח יבוא למוסך, ואם המוסך לא טוב – זה משהו אחר, אני לא נכנס לזה

דוד ביטן:  אני לא יכול להיכנס לזה

שלום דנינו: באותם תנאים

גיא רוטקופף: הסיבה שדיברתי קצר מאוד ולא התחלתי לספר סיפורים על למה אתם אומרים עלינו ככה והפסדנו כסף - - -     

דוד ביטן: הבנתי, אתה מסכים למה שאנחנו אומרים

גיא רוטקופף: מה רציתי להגיד ואני לא אומר? שהשנה הפסדנו המון כסף ברכוש, שגונבים לנו כל היום מכוניות, וגונבים בכמויות שלא היו אף פעם, פשוט אנשים צריכים חלפים - - -      

קריאות: מה הקשר - - -       

דוד ביטן: חבר'ה, מספיק עם זה

דוד ביטן:  הבנו שעל כל דבר יש לכם מה להגיד

דוד ביטן:  אפשר לטפל בבעיות או רק לשמוע אתכם? אם רק נשמע את כולם, פתרון לא יהיה לכם משום מקום

דוד ביטן:  השיטה הזאת שכל אחד רוצה שיראו אותו מדבר לציבור שלו, לא מקובלת עליי

דוד ביטן:  שמענו אתכם פעם, פעמיים, שלוש, מספיק עם זה

דוד ביטן:       אני רוצה להבין את הבעיה

דוד ביטן:  למוסכים יש טענות, ואחרי שנשמע אותם אני אבקש לשמוע את תגובתך על הטענות האלה

גיא רוטקופף: בשמחה

דוד ביטן: נציג המוסכים, בבקשה

דוד ביטן:  אני מבקש שתתייחס עניינית למה שאנחנו מדברים עכשיו ולא מסביב

רונן לוי: אני יושב-ראש איגוד המוסכים

רונן לוי:  קודם כול, אנחנו מסכימים

רונן לוי:  אנחנו  מסכימים לכול, אנחנו חושבים שזה צריך להיות ביחד כפי שהצעתם

רונן לוי:  צריך לפתוח עכשיו את המוסכים להיות פנויים לכל הלקוחות

רונן לוי:  דבר שני, מי שכבר עכשיו מוסך הסדר, כבר יש לו מחיר שוק

רונן לוי:  אם הקיזוז שהם עושים עכשיו כל יום הוא מחיר שוק - - -      

דוד ביטן: איזה קיזוז? תסביר לנו את השיטה

רונן לוי: למשל, הפניקס מורידה 20% ממחיר החלקים למוסך שאינו בהסדר או מנורה אומרת שהיא תשלם מה שהיא משלמת למוסך הסדר

רונן לוי:  סבבה, אין בעיה, תפתח את כולם

רונן לוי:  זה המחירון

רונן לוי:  אם זה המחירון, אנחנו אתכם ותפתחו את המוסכים לכולם

רונן לוי:  שים לב, אנחנו לא התווכחנו על המחירים

דוד ביטן: הינה, הוא אמר שאין לו בעיה לפתוח את זה לכולם בתנאים האלה שאנחנו מדברים

רונן לוי: למה הוא לא פותח?     

דוד ביטן: עכשיו הוא יפתח

דוד ביטן:  ברגע שהמחירון יהיה הגיוני, הוא יפתח

רונן לוי: יש את המחירון עכשיו

רונן לוי:  כרגע יש להם מנגנון ועד שיהיה מחירון, תפתח עכשיו לכולם

שלום דנינו: זה מה שאמרנו קודם, ולדעתי זה על דעת כולם: אנחנו נותנים זמן למשרד התחבורה ולרשות ההון לגבש - - -         

דוד ביטן: הוא טוען שמכיוון שהיום המחירון של מוסכי ההסדר הוא 20% פחות, אז שיפתחו כבר עכשיו ויתנו 20% פחות עד שתהיה רשימה

גיא רוטקופף: אני, כאיגוד, לא פועל ברמה העסקית של כל חברה וחברה

גיא רוטקופף:  ברגע שנקבל הוראות מרשות שוק ההון שיחולו על כל החברות, כך נפעל

גיא רוטקופף:  כפי שאמרתי, אני לא יכול לבוא לחברה ולומר לה להתחיל עם זו או אחרת, אתם לא רוצים שאני אעשה את זה, כמו שאני לא אומר לה אם תקזז או לא תקזז

שלום דנינו: היום אתם עושים את זה

דוד ביטן: בפועל אתה מקזז, אתה מיישר את החשבון

גיא רוטקופף: לא אני, האיגוד

שלום דנינו: אתה מייצג אותם

אוהד מעודי: זה לא כל החברות, זה ארבע חברות מתוך 14

דוד ביטן: שמה, שעושות את הקיזוז הזה?      

שלום דנינו: אז שכל החברות יתיישרו לפי זה

שלום דנינו:  אם 14 יכולות, גם האחרות יכולות

גיא רוטקופף: לכן אמרתי, כבוד היושב-ראש, שברגע שנקבל מרשות שוק ההון ומרשות התחבורה והדברים האלה מחייבים, ברור שזה יחייב אותנו

דוד ביטן: השמאים, נשארתם אתם

אמיר בננו: אני נציג של קבוצה של 400 פחחים ואנחנו רוצים להגיד את שלנו

דוד ביטן: יש לכם ייצוג

דוד ביטן:  אני לא נכנס לוויכוחים הפנימיים שלכם

דוד ביטן:  אתה רוצה להגיד משהו שונה ממה שאמר היושב-ראש שלך?     

אמיר בננו: לא

דוד ביטן: אז אין צורך לחזור על הדברים שלו

דוד ביטן:  אם אתה נגד מה שהוא אמר, אני אאפשר לך לדבר

דוד ביטן:  אם אתה לא נגד – אני לא אתן לך

אמיר בננו: כולם מדברים על לעשות דברים ביולי, באוגוסט

אמיר בננו:  כל מה שקורה היום זה פשוט תוהו ובוהו, כי חברות הביטוח מקזזות מכל תיק,  מכל לקוח

אמיר בננו:  מכניסים את הלקוחות לסחרור כזה שהם לא יודעים מה לעשות

אמיר בננו:  אפשר לעשות מה שרוצים, בתנאי אחד: שחברות הביטוח מתחייבות להפסיק לאלתר את כל הקיזוזים

דוד ביטן: אבל יש בעיה עם המחיר

דוד ביטן:  מה תעשה עם המחיר?      

אמיר בננו: אין בעיה

אמיר בננו:  ביקשת גם ממשרד התחבורה וגם מהמפקח שיעשה סדר, אבל עד שהוא יעשה סדר אי אפשר שיהיה מערב פרוע

דוד ביטן: הרבה מהמוסכים דיברו איתי, כולל פחחים, ולהם אין בעיה לקזז את ה-20% האלה, אבל הם רוצים עבודה

דוד ביטן:  בינתיים לא מאפשרים להם לעבוד, אז מה עשית?      

אמיר בננו: זה לא רק לקזז

אמיר בננו:  חברות הביטוח מצלצלות ומטילות אימה על הלקוח

אמיר בננו:  הן אומרות לו: אם אתה נכנס - - -     

דוד ביטן: אז את זה אנחנו רוצים להפסיק

אמיר בננו: אז להפסיק עכשיו, לא להפסיק בעוד שלושה-ארבעה חודשים

דוד ביטן: נציג איגוד השמאים, בבקשה

אורי אורבך: אני מרגיש כאן שתפסו את הברווזון המכוער והולכים לשחוט אותו, ובזה ייגמר

דוד ביטן: מי הברווזון המכוער פה?     

אורי אורבך: אני

דוד ביטן: אתה? למה, אתם אשם בכל  מה שקורה?     

אורי אורבך: בוודאי שאנחנו אשמים, כי אנחנו השמאים

דוד ביטן: מה זה שייך?     

אורי אורבך: חמש שנים שמאי יהיה מחוץ לתמונה

דוד ביטן: אני הצעתי

דוד ביטן:  אתם נגד הדבר הזה, אתם רוצים את הכול? תגידו שאתם רוצים את הכול

דוד ביטן:  חבר'ה, תחליטו ביניכם, כיוון שאני שומע גם צדדים אחרים

דוד ביטן:  אתם, כמייצגים, נגד? תגידו שאתם נגד, מה הבעיה? מה זה שייך לברווזון? למה הברווזון רלוונטי פה? מה אתה רוצה, שזה יהיה רנדומלי על הכול?      

אורי אורבך: לא

דוד ביטן: אז מה אתה רוצה, שלא יהיה רנדומלי?     

אורי אורבך: אם אדוני ייתן לי להגיד, אני אומר

דוד ביטן: אתה רוצה שלא יהיה רנדומלי? רנדומלי יהיה, חבל לך על הזמן

אורי אורבך: גם רנדומלי

אורי אורבך:  צריך לאפשר לבעל רכב לבחור אחת משתי חלופות: או שהוא בוחר שמאי עצמאי מתוך רשימה של  משרד התחבורה, או שהוא אומר לסוכן הביטוח שלו או לחברת הביטוח אני לא יודע לבחור, תלחצו על הכפתור ותוציאו לי שם

אורי אורבך:  אדוני הציע עשר שמות, ברגע זה אין רנדומלי בכלל

דוד ביטן: לא, אני נותן ללקוח אפשרות לבחור אחד מהעשר, מה הבעיה עם זה?     

אורי אורבך: הוא לא יודע לבחור רגיל, אז איך הוא יבחר אחד מהעשר? אז הוא הולך ליועצים שלו

דוד ביטן: זכותו של הלקוח להתייעץ עם מי שהוא רוצה

אורי אורבך: נכון, בדיוק כמו שהוא בוחר שמאי עצמאי

אוהד מעודי: יש צדק בדבריו

אוהד מעודי:  הלקוח לא בוחר שמאי, בסוף מי שמתווה כלפי הלקוח את השמאי זה או סוכן הביטוח או המוסך

דוד ביטן: עדיין יש הבדל בין זה שסוכן הביטוח אומר לו לבחור מכל השמאים את דוד ביטן שיהיה השמאי ואז יש את הקאץ' הזה שלמעשה השמאי הזה יעשה מה שמבקשים ממנו – אולי לא בסדר לומר שהוא יעשה מה שמבקשים ממנו, אבל הוא ילך לקראת - - -     

אורי אורבך: תודה, אדוני

דוד ביטן: בסדר, תיקנתי את עצמי, מה אתה רוצה?      

אורי אורבך: חשוב מאוד

דוד ביטן: זאת לעומת זה שמתוך עשרה הוא צריך לבחור אחד

דוד ביטן:  זה לא אחד שקשור לסוכן, אולי במזל הוא יהיה קשור לסוכן

דוד ביטן:   כמה שמאים יש היום?     

אורי אורבך: אני מעריך 700 פעילים

דוד ביטן: מה זה "פעילים"? הרנדומלי זה כללי

דוד ביטן:  יש לכם אפשרות לדעת מי פעיל ומי לא פעיל?      

אוהד מעודי: לכן חשוב שיהיה מאגר חכם, שתהיה חלוקה לפי זמינות

דוד ביטן: את זה לא ידעתי

דוד ביטן:  רק 700, זה כל העניין?     

אורי אורבך: אני משער, אדוני, אולי 800

דוד ביטן: מה עושים השאר?     

אורי אורבך: חלק לא עובדים, חלק בבית אבות

שלום דנינו: מה יש לכם במשרד התחבורה נכון להיום?     

עינת סגל: לנו  יש רשימה של כל מי שיש לו רישיון

עינת סגל:  ברשימה הזאת יש כ-1,200

דוד ביטן: כלומר, יש רשימה של פעילים שמתוכה אפשר לבחור רנדומלית? אם עושים רנדומלי ואנשים לא פעילים, אי אפשר להכניס אותם למאגר

אוהד מעודי: אז זה פוגע בלקוח שמפנים אותו למישהו שהוא לא עובד

דוד ביטן: אם כך, צריך לעשות רשימה של שמאים פעילים ומתוכם לעשות רנדומלי

עינת סגל: הרנדומלי יהיה בסוף מתוך רשימת שמאים של מאגר משרד התחבורה, כאשר מי שלא רוצה – לא חייב, וגם מי שיש לו ניגוד עניינים עם חברה מבטחת מסוימת - - -     

דוד ביטן: מה זה ניגוד עניינים מבחינתך?     

עינת סגל: שמאי של חברת הביטוח

דוד ביטן: אז כל פעם שיעשו רנדומלי יתחילו לראות אם לשמאי יש ניגוד עניינים או אין לו?     

אוהד מעודי: אפשר לעשות מאגר חכם

אוהד מעודי:  בגלל שיש ניגוד עניינים, כמובן שבפיקוח שלנו ושל משרד התחבורה, האחריות לבצע את זה תהיה על חברת הביטוח

אוהד מעודי:  זה לא אומר שהיא תשלוט בתהליך, כי עדיין היא תהיה מפוקחת

אורי אורבך: היא תשלוט לגמרי  בתהליך, כמו שהיום היא שולטת בשמאים - - -     

דוד ביטן: אם יש ניגוד עניינים מול חברות הביטוח, צריכות להיות מספר רשימות

דוד ביטן:  למשל, אם מדובר בהפניקס, אז הרנדומלי בהפניקס יהיה פחות אלה שיש להם ניגודי עניינים

דוד ביטן:  מישהו צריך לעשות את הרשימות האלה, לא חברות הביטוח

אוהד מעודי: זה משהו שהוא דינמי, כי יש לך גם שמאים שאינם עובדים בחברה ושנותנים חוות דעת

דוד ביטן: אז יהיה עובד ציבור זו תהיה עבודתו – לעקוב אחרי העניינים האלה ולעדכן את הרשימות בכל פעם מחדש, בדיוק כמו הנושא של החלפים

דוד ביטן:   אז יהיה לכם עוד עובד במשרד התחבורה בעניין הזה, אין שום בעיה

דוד ביטן:  אני לא בעד רנדומלי באופן מלא ולכן כדאי שתהיה רשימה של עשרה ומתוכם הלקוח יבחר

דוד ביטן:  אתם טוענים שמה שיצא – יצא, אבל לי זה נראה קצת בעייתי

מעיין מור: יש לך אפשרות לבחור שלושה

אליהו ברוכי: כבוד היושב-ראש, בבנקים למשכנתאות אתה מקבל שלושה, לא אחד

אליהו ברוכי:  אם אחד לא זמין, הולכים לאחר

אוהד מעודי: שלושה זה דבר שהוא סביר

דוד ביטן: אוקיי, לא עשרה

דוד ביטן:  שכנעתם אותי, נחזור לחמישה, כמו ההצעה בהתחלה

דוד ביטן:  אחד זה בעייתי

אורי אורבך: נחזור לשלושה, אדוני

אוהד מעודי: יש לי הצעה – אפשר להוציא למיקור חוץ, שתהיה חברה שתבצע את הדבר הזה בפיקוח שלנו ושל משרד התחבורה

דוד ביטן: תעשו  מה שאתם מבינים

דוד ביטן:  מה, אתם לא יכולים לשים עובד במשרד התחבורה לעניין הזה? ניתן לכם עוד עובד

דוד ביטן:  מה, הכול במיקור חוץ? התקציב שלכם 30 מיליארד שקלים

אוהד מעודי: לרשות שוק ההון יש 60 מיליון

דוד ביטן: יש להם 30  מיליארד, לא כולל התשתיות

אוהד מעודי: אני חושב שחברה במיקור חוץ תוכל לעשות את זה בצורה טובה ומי שגם יממן את הדבר הזה יהיו חברות הביטוח

אמיר בננו: לא, לא, מכרת את העניין

אמיר בננו:  העניין נמכר

שלום דנינו: המיקור חוץ וכו', כבר מטריד

אוהד מעודי: זה לא נכון

דוד ביטן: מה יש לכם, כל דבר אתם רוצים להפיל על מישהו? עזבו את חברות הביטוח

דוד ביטן:  חברות הביטוח לא משלמות מסים? מהמסים האלה תיקחו את העובד הזה

אוהד מעודי: זה לא פשוט

אוהד מעודי:  זה משאבי מיכון, מערכת שתצטרך להיות דינמית

שלום דנינו: אין בעיה שיצא מכרז לחברת מחשוב שתביא לכם את המודל, אבל אם כבר הולכים על זה, זה צריך להיות מוקד ממלכתי

מעיין מור: אני אומרת מניסיון, כל דבר שצריך לפתח בו תוכנה ואחר כך לתת שירותי אחזקה לתחזוקה, זה לוקח הרבה זמן

דוד ביטן: אל תדאגי, אנחנו לא יכולים לפרסם מכרז במקומך

דוד ביטן:  בדיוק כשצריך ללכת למכרז, זה ייקח ארבע שנים

אוהד מעודי: לכן אני אומר שיהיה מיקור חוץ במימון של חברות הביטוח

דוד ביטן: אבל גם המיקור חוץ יצטרך לפתח תוכנה

דוד ביטן:  איזה תוכנה צריך פה לפתח, כולה רנדומלי

דוד ביטן:  למה אתם עושים סיפור מכל דבר?     

שלום דנינו: טבלת אקסל

דוד ביטן: אתה מבין למה שום דבר לא קורה במדינה? בגלל הדברים האלה

דוד ביטן:  עוד מעט יבוא החשב הכללי ויגיד רק רגע, אנחנו צריכים וכו'

דוד ביטן:  מספיק עם זה

אוהד מעודי: אני מסכים איתך שנושא מכרזים ומשאבי מיכון זה דבר מסובך

אורי אורבך: אני יכול לסיים את דבריי?     

דוד ביטן: נו, הלכנו לקראתך, מה אתה רוצה? אני לא יודע אם זה עוד פעם כמו הפחחים שהם נגד ההנהגה הקיימת או שלכם יש הנהגה אחרת, בעניין הזה אין לי בעיה לעשות את זה לכולם, אבל אם  יש התנגדות אצלכם ניתן צ'אנס להם שידברו בפעם הבאה

אורי אורבך: מעמד שתי השומות  צריך להיות זהה

אורי אורבך:  לא יכול להיות שתהיה התנהגות א' מול שמאי פרטי והתנהגות ב' מול שמאי החברה

דוד ביטן: מאיזו בחינה?     

אורי אורבך: מבחינת ערעור, מבחינת חוות הדעת הקובעת

אורי אורבך:  אני מצטט את המפקח על הביטוח שקבע בזמנו ששמאי מתוך הרשימה חוות הדעת שלו היא הקובעת

אורי אורבך:  היום רוצים לתת קביעות – נקרא לזה כך – לחוות הדעת של שמאי רנדומלי, אבל שמאי פרטי שהזמין בעל הרכב ילך לבית המשפט

אורי אורבך:  אף אחד לא ילך לבית משפט

דוד ביטן: מה, אני יכול למנוע מאנשים ללכת לבית המשפט

אורי אורבך: לא, אבל אתה יכול לתת להם ללכת לשמאי מכריע

דוד ביטן: ואז יהיו עוד הוצאות

אוהד מעודי: לא רק זה, ואז אף אחד לא ילך לרנדומלי     

אורי אורבך: זה קיים היום, אדוני

אוהד מעודי: אף שמאי לא ילך לרנדומלי, כי הוא ילך לשומות פרטיות שם הוא יקבל שכר פי שניים

אוהד מעודי:  אף אחד לא ילך למאגר, לכן חייבים שיהיה הבדל בין המסלול הזה למסלול הזה

אורי אורבך: מי יקבל פי שניים? מה השטויות האלה?     

אוהד מעודי: מה ההבדל בשכר הממוצע בין שמאי בחברה לבין שמאי פרטי?     

אורי אורבך: אתה רוצה לדון כאן על שכר טרחת שמאי? אני חותם על הכול ובוא נסגור שכר טרחת שמאי

אוהד מעודי: אתה מסכים איתי שיש פער בין שמאי פרטי לבין שמאי חברה?     

קריאה: בין 400 ל-1,200

אורי אורבך: חברת ביטוח לא שינתה 23 שנים שכר טרחה

אורי אורבך:  אדוני, 23 שנים אנחנו יושבים עם 400 שקל, כולל מע"מ

אוהד מעודי: אתה יודע כמה המבוטחים משלמים על שכר טרחה בשנה? 100 מיליון שקל

אוהד מעודי:  זה מממן את עלויות שכר הטרחה של שמאים

אורי אורבך: הדמעות חונקות לי את הגרון

אורי אורבך:  בבית המשפט העליון טען איגוד חברות הביטוח שזה ייקר את הפרמיה

אורי אורבך:  כשהשופטים ביקשו לדעת בכמה זה מייקר, הביאו להם נייר עבודה

אוהד מעודי: אני אומר כמה זה מייקר – 100 מיליון שקל שכר טרחה, תשלומים עבור שמאים

אורי אורבך: ריגשת

אורי אורבך:  זה כל השמאים, כולל אלמנטרי

דוד ביטן: מה לגבי הטענה שאם שכר הטרחה נמוך, שמאים לא ירצו לעבוד

אורי אורבך: בוודאי, אף אחד לא ילך לרנדומלי

אוהד מעודי: בוא נשים את הדברים על השולחן

אוהד מעודי:  אני יכול להבין מה שהם אומרים, שלאורך השנים – אין מה לעשות, חברות ביטוח הן לא מוסד ללא כוונת רווח ואם יש הוצאות זה מגולגל על מה שהצרכן משלם – שכר הטרחה שלהם לא עלה בצורה משמעותית - - -      

אורי אורבך: הוא ירד, הוא  נשחק

אורי אורבך:  הוא נשחק מהאינפלציה, הוא נשחק מיוקר המחיה

אוהד מעודי: ברור ששכר טרחה של שמאי פרטי יכול להיות 1,200-1,000 שקלים לעומת 500-400 שקל לשמאי רשימה

אוהד מעודי:  ברגע שאנחנו עושים את העניין של המאגר, בהוראות שלנו – שאני מקווה שייצאו כמה שיותר מהר לפועל – ביקשנו לתת תיעדוף לשמאים שיהיו במאגר לגבי ההשקעה שהם עשו בשומה

אוהד מעודי:  כלומר, כמה פעמים הם היו במוסך, הניסיון שלהם

אוהד מעודי:  הדבר הזה צפוי להעלות את שכר הטרחה של השמאים במאגר

אוהד מעודי:  אנחנו לא מתייחסים למספר, אבל הקריטריונים שחברות הביטוח יהיו מחויבות להם יעלו חד-משמעית את השכר לכאלה שהשקיעו

דוד ביטן: חברות הביטוח בודקות שמאים שנותנים שמאויות באופן פרטי?     

אורי אורבך: בוודאי, הם גם עושים שמאות נגדית

דוד ביטן: מבחינת העלויות ששמאי נותן בשמאות שלו, יש הבדל בין שמאות ששמאי נותן באופן רגיל לבין שמאות פרטית?     

גיא רוטקופף: אין לי מושג

אורי אורבך: כן, אדוני, הם בודקים  והם יודעים בדיוק את הממוצע שלי, כמה זה במוסך הסדר וכמה זה לא במוסך הסדר

דוד ביטן: אז יש הבדל?     

אורי אורבך: יש הבדל, כי למוסך הסדר הם מכתיבים את מחיר שעת העבודה, אז אני לא נותן יותר

אורי אורבך:  משרד התחבורה מחייב אותי לאשר למוסך מחיר שעת עבודה שהוא כתב בשלט

אורי אורבך:  נכון שאני מנהל איתם מלחמות, נכון שאני מסומן כמי שאומר לא, אבל יש הבדל כי מוסך הסדר נותן לחברת הביטוח הנחה ועובד לפי שעת עבודה שחברת הביטוח מכתיבה לו ולכן כבר יש הבדל ביניהם

אוהד מעודי: גם החלפים

אורי אורבך: גם החלפים

אורי אורבך:  אגב, אולי היושב-ראש לא יודע, אבל אנחנו ישבנו בהתנדבות והבאנו לכם תוכנית עבודה, תוכנית ריפוי המשק בעניין חלפים, ואף אחד לא הסכים להרים את הכפפה, לא שוק ההון ולא משרד התחבורה

רונן לוי: השמאים תוקעים את התהליך כבר 20 שנה

רונן לוי:  אני חושב שכדאי שעד יוני הם יגיעו להסכמות ביניהם ויפסיקו לשחק על הגב שלנו

דוד ביטן: איזה הסכמות?     

רונן לוי: על הרנדומלי, איך יהיה השכר וכו'

רונן לוי:  שיגיעו להסכמות ויפסיקו לתקוע את הוועדות

דוד ביטן: הסכמות ביניהם?     

רונן לוי: ביניהם, וביניהם לבין משרד התחבורה

דוד ביטן: אתה רואה שכבר תשע שנים הם לא מגיעים להסכמות

רונן לוי: לכן בגללם זה ייקח עוד תשע שנים

רונן לוי:       אני רוצה להעיר עוד שני דברים: אנחנו מבקשים שההסדר ייפתח מייד ולא יהיו שטיקים וטריקים אחר כך

רונן לוי:  מה זה "שטיקים"? ימכרו פוליסות לנבחרת המוסכים, עם 50 מוסכים, פוליסות סגורות כמו שקורה עכשיו למשל ב"כלל", ואז כל מה שאנחנו אומרים עכשיו ירד לטמיון

דוד ביטן: מה זה הסיפור של הפוליסה? בפוליסה קובעים לך מי המוסך?     

רונן לוי: כן

דוד ביטן: אז זה יותר גרוע ממוסך הסדר

דוד ביטן:  במוסך הסדר עוד יש איזה תחרות מסוימת

אוהד מעודי: אבל ברגע שכולם יהיו בהסדר, גם אין תחרות

דוד ביטן: תמנעו את הפוליסה הזאת

דוד ביטן:  רשות שוק ההון, הפוליסות האלה לא מקובלות

דוד ביטן:  זו עקיפה מוגזמת של ההוראות שלכם, כי בפוליסה כתוב מי יעשה את העבודה

אוהד מעודי: לגבי הפוליסות של כלל ונבחרת המוסכים - זה מוצר שנמכר בתוך מוסכי ההסדר

אוהד מעודי:  לצורך העניין, נניח שיש 100, כלל החליטה שהיא תעבוד רק עם 20 או 30

אוהד מעודי:  אגב, כבר היה הליך משפטי שבו כלל ניצחה - - -     

אמיר בננו: כלל לא ניצחה, אנחנו משכנו את העתירה

אוהד מעודי: אוקיי, ההליך המשפטי לא מוצה

אוהד מעודי:  מבחינתנו המוצר הזה כבר לא קיים

רונן לוי: למה אתה אומר שזה לא קיים?     

אוהד מעודי: לצורך העניין, אם יש מוסכי הסדר – שבעולם האוטופי יהיו 600 או 700 - - -      

דוד ביטן: לא, אל תדאג, זה לא יהיה

אוהד מעודי: יש פוליסה שקיימת לא רק בישראל

אוהד מעודי:  יש פוליסה שקיימת באירופה ובארצות הברית, זו לא המצאה ישראלית, כמו בביטוח דירה שאתה קונה מראש מסלול שבו בנזקי אינסטלציה אתה הולך לשרברב מבטח או לשרברב פרטי

אוהד מעודי:  גם כאן הלקוח קונה מראש מוצר שהוא יודע שהוא יכול ללכת לאיזה מוסך שהוא רוצה

דוד ביטן: לא יהיה הדבר הזה

רונן לוי: חברי הכנסת, שמעתם שהוא רוצה לסגור לנו את המוסכים?     דבר נוסף, בתוך הרפורמה היה את  העניין של כתבי שירות שאפשר למכור – כתבי שירות לתיקון תאונה – מה שאומר ש-50% מהעבודה ילכו לחברות כמו שגריר וכד'

רונן לוי:  הבטיחו לבטל את זה

רונן לוי:  אסור שהדבר הזה יקרה

אליהו ברוכי: לחברות הגרירה יש גם מוסכים

דוד ביטן: זה גם רשות ההון?     

רונן לוי: כן, זה הוא, הוא רוצה לסגור לנו את המוסכים

רונן לוי:  שים לב

דוד ביטן: מה יהיה אתכם? אתם מונעים פה את התחרות

אוהד מעודי: היושב-ראש, הדבר הזה כתוב ברפורמה שתצא

דוד ביטן: רשות התחרות לא יכולה לתת הוראות לרשות ההון? מה העניין הזה, לא הבנתי

דוד ביטן:  אני מדבר ברצינות

דוד ביטן:  דיברתי על זה עם המנכ"לית של רשות התחרות, זה לא הגיוני

דוד ביטן:  מה, אתם מהאו"ם? הם קובעים? אתם צריכים לתת להם הוראות, בדיוק כמו שאתם נותנים לחברות פרטיות

דוד ביטן:  אין שום הבדל

דוד ביטן:  אם לא, אנחנו ניתן הוראות

רונן לוי: אז אתה רואה שכל הזמן יש טריקים ושטיקים?     

ישראל גורי: יש לנו בעיה קשה, פניתי כמה פעמים לאוהד ועדיין לא קיבלתי תשובה ברורה, לגבי הקיזוזים היום

ישראל גורי:  צריך להבין, הקיזוזים שעושים לנו היום על אדם שלא מגיע בהסדר - - -     

דוד ביטן: כמה הם מקזזים לכם?     

ישראל גורי: 20 אחוזים, 30 אחוזים

דוד ביטן: אבל הוא אומר שאין לו בעיה עם זה

רונן לוי: גם את ההשתתפות העצמית

ישראל גורי: זה לא בתנאים הוגנים

ישראל גורי:  הם אומרים שמלבד זה שאדם משלם השתתפות עצמית יותר גבוהה - - -     

דוד ביטן: מה שאתה אומר זה לפני התיקון שנעשה

ישראל גורי: לפני התיקון

ישראל גורי:  צריך להחזיר לנו את הכסף הזה ובינתיים שיעצרו את זה

דוד ביטן: אבל המחירים לא הוגנים

דוד ביטן:  אתם נותנים לפי מחיר גבוה כאשר המחיר בשוק  נמוך יותר

ישראל גורי: אני אסביר לך למה אני לא יכול להתחרות במחיר

ישראל גורי:  הם אומרים לאדם: אם תלך למוסך של דוד, יש לך אפס השתתפות עצמית

ישראל גורי:  חברת הביטוח סופגת את ההשתתפות העצמית

ישראל גורי:  אם אתה בא למוסך של צורי – אבא שלי – יש לך השתתפות עצמית של  4,000 שקלים,  מה שאומר שאתה כבר מתחיל במינוס של 4,000

דוד ביטן: אתה מתחיל במינוס 4,000 , אבל אתה גובה יותר במחיר החלפים

ישראל גורי: אבל חוץ מזה הם מורידים לי גם 20 או 30 אחוזים על החלפים

ישראל גורי:  מה שיוצא שהם משלמים לי אפילו פחות מההסדר ואני לא יכול בכלל להתחרות

דוד ביטן: לא, זה צריך להיות לפי ההסדר

דוד ביטן:       גיא רוטקופף, בתקופת הביניים, עד שנסדיר את העניין, אתם צריכים לתת למוסכים הרגילים כמו בהסדר, שלא יהיה הבדל

דוד ביטן:  אתם לא יכולים ליצור מצב שהם יפסידו פעמיים

גיא רוטקופף: אני רוצה להסביר את המקום שלי

גיא רוטקופף:  אני לא עוסק בעניינים העסקיים של חברות הביטוח, מי שקובע את זה זה הפיקוח

גיא רוטקופף:  אחד הדברים המרכזיים שקרו – יש היום 14 חברות ביטוח בתחום הזה שמתחרות אחת בשנייה בצורה קיצונית מאוד, וטוב שכך

גיא רוטקופף:  הן עושות כל מאמץ לתת את המחיר הכי זול שאפשר לתת

דוד ביטן: אבל אתה שומע, אתם עושים כפול לכיוון השני

גיא רוטקופף: אני גם מבין לליבם של אנשים

גיא רוטקופף:  אם הדבר הזה ייפתר, וייפתר נכון, הדבר הזה יביא לפתרון שיהיה כללי יותר

מיקי מיכאל קופל: אני לא סוכן ביטוח, לא חברת ביטוח, לא מוסך, לא שמאי - - -     

דוד ביטן: אז מה אתה עושה פה?     

מיקי מיכאל קופל: אני נותן שירות - - -      

דוד ביטן: אתה נותן ליסינג, אז אתה אשם בכול

מיקי מיכאל קופל: אני נותן שירות לשרשרת החברות כאן

מיקי מיכאל קופל:  אני שמח שפתחת את הבוקר באין מוסכי הסדר

מיקי מיכאל קופל:  היה מישהו חכם מאוד, עופר אליהו, זיכרונו לברכה - - -      

דוד ביטן: כולם יהיו במוסכי ההסדר, אז אין בעיה

מיקי מיכאל קופל: הוא אמר משהו מאוד חכם וגם עשה את זה בחברת אליהו

מיקי מיכאל קופל:  לא היו לחברת אליהו מוסכי הסדר, לא היו להם שמאים, אבל הוא היה הכי רווחי שיכול להיות

מיקי מיכאל קופל:  מדוע? 1

מיקי מיכאל קופל:  הוא שלט על המחיר לא בפטיש, כי אני לא מאמין שזה יקרה

מיקי מיכאל קופל:  אני מתחייב למשרד התחבורה, בחינם, לעשות את הפיתוח של רשימת השמאים לכל חברת ביטוח - - -      

אוהד מעודי: הוא גוף עסקי, הוא יכול לעשות את זה - - -     

דוד ביטן: מה זה הפיתוח, זה שטויות

דוד ביטן:  תעשו מכרז? זה לפחות חצי שנה

דוד ביטן:  אחר כך הפיתוח שנה ואחר כך שנתיים להפעיל

מיקי מיכאל קופל: אדוני היושב-ראש, אני עושה את זה בחינם

מיקי מיכאל קופל:  יש לי חברת תוכנה – אין לי אינטרס, אני לא שמאי ואני לא מוסך

דוד ביטן: כמה זמן?      

מיקי מיכאל קופל: חודש

דוד ביטן: חודש, כן

דוד ביטן:  מה יש פה, זה כולה לקחת את המחשב, לעשות סיבוב ונגמר הסיפור

דוד ביטן:  אפשר לחשוב

מיקי מיכאל קופל: אדוני היושב-ראש, אני לקוח, עשיתי תאונה, אני נוגע בשני דברים שלא דיברו פה - - -      

דוד ביטן: לבקשתי חבר הכנסת דנינו עשה בדיקה והוא אומר שחברות ההשכרה והליסינג תהיינה רשאיות לתקן את רכבי החברה רק במוסכי החברה

מיקי מיכאל קופל: אין לי חברת ליסינג, יש לי חברת השכרה

שלום דנינו: למי שיש

שלום דנינו:  החברות יטפלו ברכבים שלהן ולא יפתחו את המוסכים שלהן גם לתחרות מול האחרים

מיקי מיכאל קופל: צודק חבר הכנסת דנינו, יש כמה טייקונים שפתחו שבעה ושמונה מוסכים וכל חברות הביטוח עובדות עם שלוש-ארבע רשתות

מיקי מיכאל קופל:  כל הקטנים, שרונן צריך לדאוג להם  - - -      

דוד ביטן: לחברת הליסינג יש מספר מוסכים שלשם היא שולחת את הרכבים שלה ?     

מיקי מיכאל קופל: אני לא אומר שמות, אבל יש לפחות שלוש-ארבע חברות שיש להן שבעה, שמונה, תשעה מוסכים וכל חברות הביטוח עובדות איתן

מיקי מיכאל קופל:  לכאורה 70% מהעבודה הולכת רק לשם

דוד ביטן: מי יכול להסביר את זה?     

אוהד מעודי: בהוראות שלנו  יש כבר מענה לזה

רונן לוי: איזה מענה? תשע שנים שאתה נותן מענה

מיקי מיכאל קופל: אני רוצה לעזור לכם בעוד דבר

מיקי מיכאל קופל:  דיברנו רק על מוסכים ועל שמאים, ואני תמיד מצדיע לפיקוח שהם נוגעים בדבר הכי חשוב, שזה הצרכן – השירות, הזמינות ותוך כמה זמן צריך לטפל ברכב, מי צריך לטפל ברכב

מיקי מיכאל קופל:  אני, לקוח, עשיתי תאונה, נקבע שזה 40,000 שקל

מיקי מיכאל קופל:  כמה ההשתתפות העצמית? פה מתחילים הטריקים – הוא ייתן השתתפות עצמית של 2,000, זה ייתן 1,000

מיקי מיכאל קופל:  אומרים תחרות, אז אנחנו  מתחרים בעצמנו כל הזמן

מיקי מיכאל קופל:  אין תחרות

מיקי מיכאל קופל:  אם חברות הביטוח מוציאות יום אחר יום את אותו מכתב שכולן מקזזות את ה-20%, תגידו איזו תחרות, על מה אתם מדברים, איזה תחרות? אם הן מוציאות את אותו מכתב, חברה אחרי חברה אחרי חברה, מזל ששינו את התאריך והחתימה למטה, איזה תחרות? מה גם שכולן 20%

מיקי מיכאל קופל:  זה מוציא השתתפות עצמית, גם זה מוציא השתתפות עצמית

מיקי מיכאל קופל:  הלקוח לא יודע אם החברה משלמת 40,000 שקלים ואם הוא משלם 2,000 או 1,000 אותו זה לא מעניין, הוא רוצה את הרכב שלו חוזר לקדמותו

מיקי מיכאל קופל:       תיקון אחרון – תוריד את המחיר של החלקים, המוסכים יעלו את המחיר של שעת העבודה

מיקי מיכאל קופל:  מי יאכל אותה בסוף? הצרכן

מיקי מיכאל קופל:  לכן אני טוען שצריך לטפל בכל השרשרת

דוד ביטן: אז אתה אומר שהמחיר לא ירד

מיקי מיכאל קופל: מה פתאום שירד, בסוף המוסך צריך להרוויח

דוד ביטן: בזה אני סומך על חברות הביטוח

דוד ביטן:  תאמין לי, הן לא פראייריות

מיקי מיכאל קופל: אבל מי ייפגע בסוף?  ראית חברת ביטוח שהפסידה כסף חמש שנים ברציפות?      

שלום דנינו: אז איך אתה מסביר את זה שהמוסכים רוצים להיות בהסדר כשהיום הם מרוויחים? אם זה היה כזה הסדר גרוע, למה שירצו?      

דוד ביטן: עובדה שהיום מורידים להם 20%

מיקי מיכאל קופל: אם עשית תאונה בחולון, אתה נכנס לאתר של החברה ובוחר שמאי ומוסך לפי סוג רכב ומקבל שמאי ומקבל מוסך

אוהד מעודי: הלקוח לא בוחר

אוהד מעודי:  הלקוח בוחר שמאי? ממתי לקוח בוחר שמאי?      

שלמה אפלר: אני חבר הוועדה האלמנטרית בלשכת סוכני הביטוח

שלמה אפלר:  אנחנו מברכים על ההחלטה ונשמח מאוד שהדברים יקודמו ויתוחמו בזמן, כדי שזה ייכנס לפועל

דוד ביטן: יש עוד מישהו שלא דיבר ויש לו מה להוסיף?      

משה יהושוע: אני חבר ההנהלה הארצית של איגוד המוסכים

דוד ביטן: אתה נגד מה שהוא אמר?     

משה יהושע: אני בעד הכול

משה יהושע:  יש תקופת ביניים - - -      

דוד ביטן: דיברו על תקופת הביניים

משה יהושע: יש לי רעיון – אם חברת הביטוח קיזזה למשל 20%, אין שום בעיה, אבל צריך להפחית מה-20% את ההפרש בהשתתפות העצמית

עופר כסיף: אני מתנצל שהגעתי מאוחר, אבל ועדת החוקה לוקחת - - -     

דוד ביטן: עוד פעם ועדת חוקה

עופר כסיף: אני אהיה קצר, יכול להיות שאמרו את הדברים, אבל עדיין חשוב לי לומר אותם

עופר כסיף:  מתוך אלפי המוסכים, 5,000 מוסכים, אולי רק 300 מוסכים בהסדר עם חברות הביטוח, אחוז נמוך מאוד-מאוד

עופר כסיף:  אותם מוסכי הסדר, אותו אחוז נמוך מאוד, יש להם תנאים טובים יותר עם חברות הביטוח וזה מגולגל להשתתפות העצמית של הצרכנים, השתתפות עצמית נמוכה יותר

עופר כסיף:  לכן נוצר פה מצב של ריכוזיות

עופר כסיף:  מעבר לזה שהריכוזיות הזאת פוגעת בצרכן, ואני בהחלט תמיד בעד ללכת לטובת הצרכן, אבל אני גם בעד ללכת לטובת האנשים שעובדים כל כך קשה ומתפרנסים מזה, וגם את זה צריך לקחת בחשבון

עופר כסיף:  מה שההסדר הקיים עושה זה שהוא משחק לידי אלה שכבר יש להם, הגדולים, ופוגע בקטנים

עופר כסיף:  זה לא שאין פה תחרות, כי אני לא רואה תחרות כאיזשהו מולך שצריך להשתחוות לו

עופר כסיף:  אני מדבר על זה שאנשים פשוט יתפרנסו בכבוד

עופר כסיף:       לכן אני מבקש מהוועדה לעשות כל מה שאפשר כדי שאותם אנשים, שבאמת עובדים, חלקם כמו האדון שדיבר קודם, וגם נפגשתי עם נציגים שעובדים שנים על גבי שנים, יום ולילה, קורעים אתם יודעים את מה, ואחר כך כורעים תחת הנטל

עופר כסיף:  החובה שלי היא גם לפעול לטובת המוסכים הקטנים, העסקים הקטנים, הם משלמים את המחיר

עופר כסיף:       הדבר שאולי אפשר להתחיל ממנו, כמצב ביניים, זה להפחית מההנחה המוסכמת על ההפרש בהשתתפות עצמית

עופר כסיף:  לפחות נתחיל

דוד ביטן: לסיום אני אומר שאנחנו נקיים ישיבה נוספת

דוד ביטן:  אני לא יודע אם אוכל לקיים אותה בתקופת הפגרה, כי יש  מגבלה על מספר הישיבות שאפשר לקיים בפגרה

דוד ביטן:  בכל מקרה, זה יהיה מייד לאחר הפגרה

דוד ביטן:       אני חושב שלאחר הישיבה הזאת אנשים מבינים מה אנחנו רוצים

דוד ביטן:  אני גם מבין שאין התנגדות רצינית למה שביקשנו

דוד ביטן:  מה שנותר זה נושא השמאים

שלום דנינו: 	והקיזוזים

דוד ביטן: אתה מתכוון להליך הביניים

דוד ביטן:  את הנושא של השמאים אנחנו נפתור בישיבה הבאה

דוד ביטן:  עד אז יש לכם זמן לשבת עם מי שאתם רוצים, אבל גם הנושא הזה יסתיים

דוד ביטן:      לגבי תקופת הביניים – עד להסדר הסופי, אני  מציע שיהיו הסכמות לגבי תקופת הביניים

דוד ביטן:  אין בעיה להפחית מהסכום, כי לא הגיוני שהסכום לא יופחת, אבל עדיין אתם לא יכולים לתת להם פעמיים קנס, פעם כדי לאזן את המחיר ופעם להוריד להם בהשתתפות העצמית

דוד ביטן:       לגבי כתבי שירות ופוליסות – אני חושב שרשות ההון צריכה לבטל בהוראה את כל הפוליסות וכתבי השירות שנחתמו, כי הדבר הזה הוא למעשה חוזה אחיד וכולם חותמים

דוד ביטן:  לכן רשות ההון צריכה להיכנס לתמונה הזאת ולבטל את זה

דוד ביטן:  לא יכול להיות שחברת הביטוח תחייב אותם ללכת

דוד ביטן:  מה עשינו בזה? עכשיו יהיו  מוסכי הסדר מצומצמים יותר, לפי הרשימות של חברות הביטוח ולפי הפוליסות

דוד ביטן:  זה דבר שחייבים להפסיק

דוד ביטן:  בוודאי כתבי השירות – זה שלוקחים רכב שנתקע בכביש, הוא צריך ללכת רק לפי מה שהם אומרים? זה לא צריך להיות כך ואני מבקש תשובה על כך עד הישיבה הבאה

דוד ביטן:       לגבי לוחות הזמנים – מועצת ההתייעצות, לא יודע איך קוראים לזה - - -      

ד"ר עידית חנוכה: מועצה מייעצת

דוד ביטן: מועצה מייעצת, בסדר

דוד ביטן:  זה כמו בסיעת הליכוד שמחליטים החלטה בלי התייעצות ואחר כך מחייבים אותנו להצביע לפי אותה החלטה

עופר כסיף: נו, מזל שיש כאלה שלא מקבלים את זה

דוד ביטן: לגבי המועדים – אנחנו לא נמתין לכם

דוד ביטן:  אתם צריכים – ולא מעניין אותי מכרזים ולא מעניין אותי שום דבר ושהחשב הכללי יגיד מה שהוא רוצה

דוד ביטן:  צריך לעשות תוכנה, זו לא תוכנה בעייתית

דוד ביטן:  דור ההיי-טק לא יכול להכין תוכנה כזאת? אפשר להכין את זה תוך שבוע

קריאה: קיבלו אותה בחינם

דוד ביטן: אתם צריכים לפתור את הבעיה הזאת וכבר להתחיל לעבוד על התוכנה

דוד ביטן:  אני מציע לכם להתחיל לעבוד על התוכנות, לא מבין מה הבעיה עם זה

דוד ביטן:  צריך לסיים את זה כך שאחרי החגים זה יהיה מוכן

קריאה: איזה חגים?     

דוד ביטן: כיוון שנמצא פתרון ביניים למוסכים, אין בעיה לחכות ולפתור את הבעיה אחרי החגים

דוד ביטן:  אני מבקש שתסיימו הכול לפני מועצת, לא מועצת,  מה שאתם רוצים, חשב כללי וכו', כך שאחרי החגים העסק יהיה סגור ומסוגר, אלא אם כן אני לא אשאר להיות יושב-ראש ועדת הכלכלה

דוד ביטן:  כל עוד אני יושב-ראש ועדת הכלכלה, הכול יהיה סגור ומסוגר

דוד ביטן:      לגבי חברות הליסינג – לא הבנתי את הבעיה, אבל עד לישיבה הבאה תדאגו להסביר לנו ולראות אם יש פתרון לחברות הליסינג שלמעשה הולכות רק למוסכים שלהן

דוד ביטן:  צריך לזכור שיש להן הרבה מאוד רכבים

שלום דנינו: בעניין הזה יש בעיה נוספת של צד ג'

שלום דנינו:  למשל, אם אוטו שלהן נדפק, אזי בניגוד לכל לקוח אחר שכשקורה משהו מחליפים פרטים ופונים לאחת  מחברות הביטוח, להן יש כללים מתי משלמים ואיך מעריכים את הנזק, החבר'ה האלה שולחים אותם לבתי המשפט ומסובבים אותם בלי סוף עד לפשרה

דוד ביטן: אנחנו לא נוכל לפתור את כל הבעיות, אנחנו מדברים בגדול

שלום דנינו: אבל צריך להכפיף אותן

דוד ביטן: נוכל לקבל דיווח עד ה-4 באפריל לגבי ההחלטה של מועצת הנגידים? מי היושב-ראש של הוועדה הזאת?     

עינת סגל: מאגף הרכב

דוד ביטן: אגף הרכב שלכם? אז אתם מתייעצים עם עצמכם? לא הבנתי

דוד ביטן:  אתם יכולים לדבר עם השמאים בלי מועצה

אוהד מעודי: בגלל זה לא עבר

דוד ביטן: אתם מתייעצים עם עצמכם? איפה מבקר המדינה, אני לא מבין את זה

עינת סגל: זה לא עם עצמנו

עינת סגל:  אנחנו מחויבים על פי חוק לעשות את זה

דוד ביטן: אבל זו מועצה שלכם, מה הבעיה להתייעץ? אני מציע ככה – תשבי בכיסא הזה, אחר כך תעברי לפה ותתייעצי עם עצמך ותחזרי לפה

דוד ביטן:  זה הכול

עינת סגל: השמאים חברים במועצה ויש גם נציגי ציבור

קריאה: למה שמאים ולא מוסכים? הרי זה תלוי בנו

דוד ביטן: את חברה במועצה? כמה חברים יש במועצה הזאת?      

עינת סגל: 15

אורי אורבך: לפקידים יש רוב

עינת סגל: יש שבעה חברים - - -     

אורי אורבך: כאשר ארבעה מתוכם זה חברי משרד התחבורה

אורי אורבך:   במועצה המייעצת יש רוב למשרד התחבורה

אורי אורבך:  חשוב  שתגידי את זה

אורי אורבך:  זאת אומרת, הם למעשה מחליטים והשאר הם רק נציגים

דוד ביטן: בינתיים אני רואה שגם לכם, השמאים, יש חלק בבלגן שיש ולכן גם אתם צריכים להתיישר עם העניין הזה

עופר כסיף: אני רוצה לעדכן שפניתי לממ"מ - - -     

דוד ביטן: אמרו לי את זה

עופר כסיף: כמובן שאשמח להציג את העבודה שלהם

דוד ביטן: אני מקווה שעד שהממ"מ יגישו לך, לא יהיה כבר על מה להתווכח

עופר כסיף: הלוואי

דוד ביטן: לא היית בהתחלה, אבל כולם כבר מסכימים להצעות שהצענו, פלוס-מינוס

צורי: אני בעל מוסך מגדרה, כבר 52 שנה במקצוע, בן 72

צורי:  אני מבקש לשאול: למה עד שלא מגיעים להסכם לא לעשות את זה כך שזה יהיה פתוח, כמו אליהו?     

דוד ביטן: יהיה פתרון ביניים

דוד ביטן:  אנחנו נסכם על כך עד הישיבה הבאה

דוד ביטן:  הישיבה הבאה תתקיים מייד לאחר הפגרה, כנראה שבתחילת מאי

דוד ביטן:  אני מבקש מרשות ההון, ממשרד התחבורה ומחברות הביטוח לפתור את הבעיה ולהציע הצעה הוגנת לתקופת הביניים ונוכל להתקדם

דוד ביטן:  מה שקורה עכשיו לא פייר, לא פייר למוסכים וגם לא לאזרחים

דוד ביטן:  צריך לגמור עם זה

קריאה: אדוני יכול לתת תאריך יעד ולא לומר "אחרי החגים"?     

דוד ביטן: יש בעיה לעשות את הפעילות הזאת, אבל אם יש פתרון ביניים – אין בעיה

שלום דנינו: היושב-ראש אמר שבדיון הבא אנחנו ניכנס ללוח זמנים

דוד ביטן: בדיון הבא נפתור את הבעיה של פתרון הביניים

דוד ביטן:  אנחנו ניתן צ'אנס למערכת עם חברות הביטוח להביא פתרון ביניים הוגן ואז נתקדם

אוהד מעודי: יו"ר הוועדה, לגבי לוחות הזמנים – אני יכול לומר שההוראות שלנו פחות או יותר כבר די סגורות, כולל סגירת פערים מול משרד התחבורה

אוהד מעודי:  רק צריך לקחת בחשבון לגבי תקופת הביניים בעניין הקיזוזים – הוגשה עתירה לבג"ץ נגדנו ונגד משרד התחבורה

דוד ביטן: בסדר, אם נפתור את הבעיה הם יורידו את העתירה

אוהד מעודי: אני אגיד ברגישות הנדרשת, כי לא כל דבר אפשר ויש גם הליך משפטי, אנחנו כן נתייחס למענה - - -     

רונן לוי: פנו לבג"ץ כי לא עשית את זה

דוד ביטן: אם יהיה פתרון ביניים, הם יסירו את העתירה

שלום דנינו: רונן, אני חושב שאנחנו במקום אחר בדיון וצריך רגע להרגיע, כי אנחנו מתקדמים

דוד ביטן: רונן, אני מכיר את הבעיות המשפטיות במערכת

דוד ביטן:  אם יש עתירה, הם אומרים: אנחנו לא יכולים להתערב

דוד ביטן:  אם אתם רוצים להגיע למצב הזה, אתם יכולים לפנות לבית המשפט ולהגיד לו שיש היום בוועדת הכלכלה דיון – אני לא רוצה לתת מחמאות לעצמי –  ענייני בעניין הזה ושבשלב הזה אתם מבקשים לעכב את הדיון בעתירה

אוהד מעודי: הדיון נקבע למאי

אוהד מעודי:  צריך לתת מענה עד מאי

קריאה: אז אפשר להגיע להסכמה על המענה לערכאה

קריאה:  עם זה לא תהיה בעיה

דוד ביטן: אם יש הליך משפטי, הם לא יכולים להתערב

דוד ביטן:  לכן, עם כל הכבוד, אל תעשו להם טובות שאתם נותנים להם, כי עוד לא זכיתם בעתירה

דוד ביטן:  לכן תודיעו לבית המשפט שמכיוון שבוועדת הכלכלה מתקיימים דיונים בעניין הזה ומתקדמים לפתרונות, אתם מבקשים לשים את זה בינתיים ב-hold

שלום דנינו: תשהו את זה, כדאי

דוד ביטן: תגיעו איתם להסדר המשפטי מה מודיעים לבית המשפט או שאני אודיע לבית המשפט

שלום דנינו: מה גם שאני רואה שכל הגורמים כאן וכל הגופים נותנים אמון גם בוועדה, גם בפתרונות שמסתמנים

שלום דנינו:  כולם צריכים להרגיע, זה באמת דיון ענייני ואחר

אמיר בננו: צריך לומר שאנחנו בדרך כלל עם איגוד המוסכים , אבל אנחנו נגד העתירה

אמיר בננו:  רוב הפחחים נגד העתירה הזאת

דוד ביטן: לא משנה

דוד ביטן:  אתם עושים עכשיו מערכת בחירות? עזבו את זה

דוד ביטן:       תודה רבה לכולם, הישיבה נעולה